मुंह में डाल दी थी बंदूक, विरोध करने पर मारा चाकू
सर्राफामार्बल व्यापारी भंवरलाल सुबह दूध लेकर आए। दरवाजा खुला हुआ ही था और वे अखबार पढ़ रहे थे। तभी महाराष्ट्र रजिस्ट्रेशन की एक गाड़ी उनके मकान के पास गली में आकर रुकी। इनमें से 4 जने शूट-बूट में आए। एक साथी चालक गाड़ी में ही बैठा रहा। घर में घुसते ही लुटेरों ने अपने हाथों में रिवाल्वर और धारदार हथियार निकाल दिए और सारे दरवाजे बंद कर दिए। बदमाशों ने भंवरलाल, प्रेमलता और पानी बाई के मुंह बांधकर बंधक बना दिया। भंवरलाल के मुंह में एक बदमाश ने रिवाल्वर तान दी। गहने नहीं उतारने पर जान से मारने की धमकी देने लगे बदमाशों का दंपती ने विरोध किया तो उन पर चाकू से हमला कर दिया। वृद्ध दंपत्ति ने दोनों हाथ आगे कर चाकू पकड़ने का प्रयास किया लेकिन बदमाश अंधाधुंध वार करते रहे। जिससे दोनों लहूलुहान हो गए। बचाव करने पर दोनों के हाथों, सिर और पेट में गंभीर चोट आई। बदमाश भंवरलाल के हाथ में पहनी सोने हीरे की अंगूठी, सोने की गले की चेन और उनकी प|ी प्रेमलता के गले में पहना मंगलसूत्र, सोने के कंगन, अंगूठी और पानी बाई के गले में पहना मंगलसूत्र और चेन लूट ली। वहीं घर के अलमारी में रखा सामान और अन्य लूट ले गए। सामान को इधर-उधर बिखेर तलाशी भी ली।
खंगाले सीसीटीवी फुटेज
घटनाको लेकर पुलिस उपाधिक्षक चंदन सिंह के नेतृत्व में विशेष टीम बनाई गई। दिनभर नगर के मुख्य चौराहों पर लगे, सीसीटीवी कैमरों की सहायता से लुटेरों का सुराग लगाया गया। पांच साल पूर्व यही पर लूट की नीयत से आए बदमाशों ने हत्या कर दी गई थी।
जिसका खुलासा नहीं हो पाया है।
महाराष्ट्र से जुड़े हंै तार
भंवरलालका बंबई में ज्वैलर्स और आमेट में मार्बल का कारोबार है। वह करीब डेढ़-दो महीने से आमेट में ही रह रहे थे। प्रथम दृष्टया सामने आया कि इस वारदात के तार महाराष्ट्र से जुड़े हुए है। वारदात में जिस गाड़ी में सवार होकर बदमाश आए वह भी महाराष्ट्र नंबर की बताई जा रही है। ऐसे में कयास लगा जा रहे है कि आरोपी महाराष्ट्र के है।
बाथरूम में बंद लड़कियों के चिल्लाने पर भवन में रह रहे अन्य किरायेदार और राहगीर दौड़कर मौके पर पहुंचे। इससे पहले बदमाश गली में खड़ी महाराष्ट्र पासिंग की गाड़ी लेकर फरार हो गए। सूचना पर थाना प्रभारी सावंत सिंह जाब्ते के साथ मौके पर पहुंचे। घायल दंपती को आमेट सामुदायिक स्वास्थ्य केंद्र पर लाया गया। जहां से प्राथमिक उपचार के बाद उदयपुर रेफर कर दिया। विधायक सुरेंद्रसिंह राठौड़ भी घायलों की कुशलक्षेम पूछने पहुंचे। घटना के बाद पुलिस उप अधीक्षक चंदन सिंह, पूर्व चेयरमेन कैलाश मेवाड़ा, भरत बागवान सहित कई लोग घटनास्थल पर पहुंचे।
hin_Deva hin_Deva bho_Deva hin_Deva hin_Deva awa_Deva hin_Deva hin_Deva